
ชุดกิจกรรมการเรียนรู้ 
รายวิชา ว323201  มรดกทางพันธุกรรม  ชั้นมัธยมศึกษาปีที่ 5 
หน่วยการเรียนรู้ที่  3  เรื่อง  ความหลากหลายทางชีวภาพของสิ่งมีชีวิต
ในสวนพฤกษศาสตร์โรงเรียนจุนวิทยาคม
ชุดที่  1  ความหลากหลายทางชีวภาพของสิ่งมีชีวิต

นางสาวจิรภิญญา  เวียงลอ
ตำแหน่ง  ครู  วิทยฐานะ  ครูชำนาญการ
โรงเรียนจุนวิทยาคม สำนักงานเขตพื้นที่การศึกษามัธยมศึกษา เขต 36
สำนักงานคณะกรรมการการศึกษาขั้นพื้นฐาน
กระทรวงศึกษาธิการ

คำนำ

ชุดกิจกรรมการเรียนรู้รายวิชา ว323201  มรดกทางพันธุกรรม  ชั้นมัธยมศึกษาปีที่ 5  หน่วย                    การเรียนรู้ที่  3  เรื่อง  ความหลากหลายทางชีวภาพของสิ่งมีชีวิตในสวนพฤกษศาสตร์โรงเรียน                จุนวิทยาคม ชุดที่ 1 ความหลากหลายทางชีวภาพของสิ่งมีชีวิต จัดทำขึ้นโดยมีสาระการเรียนรู้สอดคล้องกับตัวชี้วัด  สาระการเรียนรู้ความหลากหลายทางชีวภาพ  หลักสูตรแกนกลางการศึกษาขั้นพื้นฐานพุทธศักราช  2551   ชุดกิจกรรมการเรียนรู้ชุดนี้ประกอบด้วยเนื้อหาเกี่ยวกับ ความหมายของความหลากหลายทางชีวภาพของสิ่งมีชีวิต  ระดับความหลากหลายทางชีวภาพ  อนุกรมวิธาน  การจัดจำแนกหมวดหมู่ของสิ่งมีชีวิต  การกำหนดชื่อของสิ่งมีชีวิตที่เป็นสากลทั่วโลก                          การตรวจสอบหารายชื่อวิทยาศาสตร์ที่ถูกต้องของสิ่งมีชีวิต  หลักเกณฑ์ที่ใช้ในการจำแนกสิ่งมีชีวิต  แนวคิดในการจำแนกสิ่งมีชีวิตของรอเบิร์ต วิตเทเกอร์  เป็นชุดกิจกรรมที่ให้ลงมือปฏิบัติโดยใช้ทักษะกระบวนการทางวิทยาศาสตร์และกระบวนการกลุ่ม ผู้เรียนได้ฝึกปฏิบัติจริงซึ่งจะส่งผลให้นักเรียน คิดเป็น ทำเป็น และแก้ปัญหาเป็น การจัดกิจกรรมการสอนแบบสืบเสาะหาความรู้                     ซึ่งการได้ศึกษาจากการลงมือปฏิบัติจริง จะช่วยให้นักเรียนเข้าใจเนื้อหาสาระการเรียนรู้ได้ง่ายขึ้น  สำหรับชุดนี้ เป็นชุดที่ 1 ความหลากหลายทางชีวภาพของสิ่งมีชีวิต ประกอบด้วย กิจกรรมย่อยจำนวน 3 กิจกรรม ดังนี้
                 1.  กิจกรรมที่ 1  สำรวจและบอกความหมายของความหลากหลายทางชีวภาพ
ของสิ่งมีชีวิตในท้องถิ่นที่ทำให้สิ่งมีชีวิตดำรงชีวิตอยู่ได้อย่างสมดุล
     2.  กิจกรรมที่ 2  การจัดจำแนกหมวดหมู่ของสิ่งมีชีวิตในสวนพฤกษศาสตร์โรงเรียน
จุนวิทยาคม
     3. กิจกรรมที่ 3 ลำดับขั้นในการจัดจำแนกสิ่งมีชีวิต และสรุปองค์ความรู้เรื่อง                   ความหลากหลายทางชีวภาพ
ในการจัดทำได้รับคำแนะนำ ข้อคิดเห็น จากผู้เชี่ยวชาญหลายท่าน ผู้อำนวยการโรงเรียนจุนวิทยาคม ตลอดจนคณะครู และนักเรียนที่ได้ให้ข้อคิดเห็น และเสนอแนะในการจัดทำ ผู้จัดทำขอขอบพระคุณไว้  ณ โอกาสนี้

